  Майя Бывальцева ырысь-валысь куара сётон юрттэ шараяны соосты, кин нырысь ик бырйисьёслы кулэ. Со сярысь вераз Кун Думаысь «Единая Россия» фракцилэн кивалтӥсезлэн каткылдытон ужъя воштӥсез Андрей Исаев, ивортэ партилэн улосвыл ёзэтэзлэн пресс-службаез. Тодэ вайытом, нырысь-валысь куара сётон Удмуртиын 28-тӥ куартолэзе ортчиз. Элькунын улӥсьёс бырйизы кандидатъёсты, кин 2017-тӥ арын куарусёнэ Кун Кенеше депутатъёсты быръёнъёсы партилэсь пыриськоз. 16 часлы ивортонъёсъя, праймеризэ 53 сюрслэсь трос адями пыриськиз. Куара сётонлы йылпумъянъёсты 29–30 куартолэзе шараяны малпало. Андрей Исаевлэн верамезъя, нырысь-валысь куара сётон партилэн яке кандидатъёслэн программаязы бырйисьёслэсь тунсыкъёссэс лыдэ басьтыны луонлык кылдытэ. «Нырысь-валысь куара сётонэ ваньзы уг ӵектӥсько, но котькудӥз кандидат партилэн резерваз пыре. Соос партилэсь пумкылъянъёссэ кутонэ, партилэсь ӵектосъёссэ быдэстонэ пыриськозы», — пусйиз Андрей Исаев. Ваньмыз быръён участокъёс Удмуртиын 20 часэ ворсаськизы. 28-тӥ куартолэзе 22 часын «Единая Россия» партилэн улосвыл ёзэтаз куара сётонлы нырысь-валысь йылпумъянъёсты шараяны чаклало. Тегъёс: Политика Удмуртия ЕдинаяРоссия КунКенеш депутатъёс  